CELEX: C2005/193/03
Language: el
Date: 2005-08-06 00:00:00
Title: Απόφαση του Δικαστηρίου (τρίτο τμήμα), της 16ης Ιουνίου 2004, στην υπόθεση C-125/02: Ευρωπαϊκό Κοινοβούλιο κατά HDI International (Ρήτρα διαιτησίας — Ασφαλιστικές συμβάσεις — Καταγγελία λόγω επιτάσεως του ασφαλιζομένου κινδύνου — Πταισματική καταγγελία — Συμβατική ευθύνη — Αποζημίωση)

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/2
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 16ης Ιουνίου 2004
   στην υπόθεση C-125/02: Ευρωπαϊκό Κοινοβούλιο κατά HDI International (1)
   
   (Ρήτρα διαιτησίας - Ασφαλιστικές συμβάσεις - Καταγγελία λόγω επιτάσεως του ασφαλιζομένου κινδύνου - Πταισματική καταγγελία - Συμβατική ευθύνη - Αποζημίωση)
   (2005/C 193/03)
   Γλώσσα διαδικασίας: η γαλλική
   Στην υπόθεση C-125/02: με αντικείμενο αγωγή δυνάμει του άρθρου 238 ΕΚ, που ασκήθηκε στις 5 Απριλίου 2002, Ευρωπαϊκό Κοινοβούλιο (εκπρόσωποι: D. Petersheim, O. Caisou-Rousseau και M. Ecker) κατά HDI International (δικηγόροι: J.-L. Fagnart και L. Vael), το Δικαστήριο (τρίτο τμήμα), συγκείμενο από τους A. Rosas, πρόεδρο τμήματος, R. Schintgen (εισηγητή) και K. Schiemann, δικαστές, γενικός εισαγγελέας: M. P. Léger, γραμματέας: M. Múgica Arzamendi, διοικητική υπάλληλος, εξέδωσε στις 16 Ιουνίου 2005 απόφαση της οποίας το διατακτικό έχει ως εξής:
   
               1.
            
            
               Η καταγγελία των ασφαλιστικών καλύψεων της συμβάσεως με αριθ. 5.013.347 που κοινοποίησε η HDI International στο Ευρωπαϊκό Κοινοβούλιο στις 30 Οκτωβρίου και στις 13 και 20 Νοεμβρίου 2001 συνιστά πταισματική καταγγελία της συμβάσεως αυτής.
            
         
               2.
            
            
               Καταδικάζει την HDI International να αποκαταστήσει τη ζημία που προκλήθηκε στο Κοινοβούλιο λόγω της πταισματικής αυτής καταγγελίας της συμβάσεως 5.013.347.
            
         
               3.
            
            
               Το ποσό που οφείλει η HDI International προς αποκατάσταση της ζημίας που προκλήθηκε στο Ευρωπαϊκό Κοινοβούλιο πρέπει να υπολογιστεί πολλαπλασιάζοντας το ποσό των 389 291,73 ευρώ επί το ποσοστό των ασφαλίστρων που θα είχε εισπράξει η HDI International επί του συνολικού ποσού των ασφαλίστρων που θα είχε καταβάλει το Ευρωπαϊκό Κοινοβούλιο το 2002 στους τέσσερις συνασφαλιστές και αφαιρώντας από το γινόμενο που θα εξαχθεί με τον τρόπο αυτό το ποσό που το όργανο αυτό θα όφειλε να καταβάλει στην HDI International για την κάλυψη των πραγμάτων του που βρίσκονται στη Γαλλία κατά του συνόλου των υλικών ζημιών για το 2002.
            
         
               4.
            
            
               Τα ποσά που οφείλει στο Ευρωπαϊκό Κοινοβούλιο η HDI International πρέπει να καταβληθούν εντόκως από τις 4 Απριλίου 2002 με το νόμιμο επιτόκιο που ισχύει στη Γαλλία.
            
         
               5.
            
            
               Καταδικάζει την HDI International στα δικαστικά έξοδα.
            
         
      (1)  ΕΕ C 144 της 15/6/2002.